ഏലൂരില് ഭണ്ഡാരം കുത്തിത്തുറന്നു ഏലൂര്: മേത്താനം നജാത്തുല് ഇസ്ലാം മസ്ജിദിന്റെ ഭണ്ഡാരം കുത്തിത്തുറന്ന നിലയില്. ഏലൂര് പോലീസിന്റെ പട്രോളിംഗിനിടെയാണ് സംഭവം ശ്രദ്ധയില്പ്പെട്ടത്. തിങ്കളാഴ്ച രാത്രി 11.30ഓടെയാണ് സംഭവം നടന്നതെന്ന് സംശയിക്കുന്നു. മസ്ജിദുമായി ബന്ധപ്പെട്ടവരെ വിളിച്ചു വരുത്തിയാണ് പോലീസ് വിവരം അറിയിച്ചതെന്ന് പള്ളി ഭാരവാഹികള് പറഞ്ഞു. സ്റ്റീല് ഭണ്ഡാരത്തിന് അകത്തും പുറത്തുമായി രണ്ട് പൂട്ടുകളുണ്ട്. ഇത് രണ്ടും തകര്ത്താണ് മോഷണം നടത്തിയത്. ചില്ലറ മാത്രമാണ് ഭണ്ഡാരത്തിലുണ്ടായിരുന്നത്. ഭണ്ഡാരം സ്ഥാപിച്ചിട്ട് ഒന്നര വര്ഷത്തോളമായി. ഈ ഭാഗത്തായി സിസിടിവി കാമറ സ്ഥാപിക്കണമെന്ന് നാട്ടുകാര് ആവശ്യപ്പെട്ടു. സംഭവവുമായി ബന്ധപ്പെട്ട് പോലീസ് അന്വേഷണം ഊര്ജിതമാക്കി.